OpenLLM-France/wikimedia huggingface dataset:
# Fedora

    Artikulu hau Linux banaketari buruzkoa da; kapela gaitzat duena beste hau da: «Fedora (kapela)»
Fedora izeneko software-bilduma Fedora komunitateak garatu eta Red Hat enpresa estatubatuarrak sustatutako Linux banaketa da.
Fedora proiektuaren helburua erabilpen orokorrerako sistema eragile bat sortzea da, Linux komunitateari esker sortutako software librearen bitartez.
Hasieran, Red Hat enpresak Red Hat Linux sistema eragilea garatu zuen, bere osotasunean enpresan garatzen zena eta komunitatearentzako hobekuntzak proposatzeko bide soila utziz. Honek aldaketa izan zuen 2003ko irailaren 22an, Fedora proiektuari hasiera emanez. Proiektu honi esker, komunitatearen lanak ere balioa duen sistema eragilearen garapenean.

## Lokalizazioa

Badabiltza Linuxzale euskaldun batzuk Fedora euskaraz lokalizatzeko ahaleginetan.

## Erreferentziak

* ↑ https://web.archive.org/web/20160918212334/http://librezale.eus/2012/12/15/fedora-firebug-xnoise-razor-qt-cryptocat-eta-exelearning-euskaraz/
* ↑ https://fedoraproject.org/wiki/Fedora_Project_Wiki/eu
* ↑ http://fedoraproject.org/ (Nabigatzailea euskaraz lehenetsita edukiz gero, Fedorako orri nagusia eta beste hainbat orri, euskaraz agertuko zaizkigu.
* ↑ http://fedoraproject.org/get-fedora?wkfpF19%5B%5D (Nabigatzailea euskaraz lehenetsita edukiz gero, Fedorako deskarga orria eta beste hainbat orri, euskaraz agertuko zaizkigu.
* ↑ http://librezale.eus/wiki/Fedora

## Kanpo estekak

* Datuak: Q48267
* Multimedia: Fedora Linux / Q48267
* (Ingelesez) Fedoraren webgune ofiziala
# Euskaltel-Euskadi (2008)

Euskaltel-Euskadi (UCI kodea: EUS) txirrindularitza talde profesional euskalduna da.
Euskadiko Txirrindularitza Iraskundearen barruan dagoen talde honek Naturgas Energía enpresa eta Arabako Foru Aldundia ditu babesle nagusiak. 2008an Miguel Madariagak sortua, lehendabiziko bi denboraldietan Alex Díaz aritu zen kirol-zuzendari moduan, gero Aritz Arberasek eta Iñigo Urretxuak ordezkatua izateko. Hasieran harrobi lan egiten zuen Euskaltel-Euskadi (1994-2013) talderako.

### 2023ko taldea

oharra: Enekoitz Azparren

### 2024ko taldea

oharra: Jon Aberasturi

## Erreferentziak

* ↑ http://www.elcorreo.com/vizcaya/v/20110304/deportes/mas-deporte/llama-sigue-viva-20110304.html
* ↑ https://web.archive.org/web/20110307074904/http://www.deia.com/2011/03/04/deportes/ciclismo/los-hijos-de-elissalde

## Kanpo estekak

* Datuak: Q9048925
* Multimedia: Euskaltel–Euskadi / Q9048925
# Euskaltzaindiaren egoitza

Euskaltzaindiaren egoitza Bilboko zazpi kaleen barnean aurkitzen dugun eraikina da, Plaza Barriko 15. zenbakian hain zuzen ere. Eraikin honen jabetza Bizkaiko Foru Aldundiari dagokio eta 1985 urtetik hona euskaltzaindiak sede bezala erabiltzen du.

## Historia

Plazaren proiektua 1786an taxutu zen eta 1790ean eman zen eraikuntza hasteko baimena, baina hainbat gorabehera tarteko (Iberiar Peninsulako gerra), 1829. urtean hasi ziren eraikitzen. Plaza Barriko eraikina 1851 urtean inauguratu zen.
1918an, Euskaltzaindia sortu zelarik, Erribera kaleko etxe alokatu batean ezarri zen sedea edo egoitza nagusia, 1985 arte. Garai hartan Banco de Bilbao entitatearen jabetza zen Plaza Barriko eraikina. Bizkaiko administrazio bulegoak izanak ziren bertan 1901 arte, eta hotel bat ere izan zen 1933 arte.
1978an Euskaltzaindia egoitza egokiago baten bila ari zen, Erriberako egoitza ez baitzen egokia. Euskaltzaindiaren hasierako asmoa gaur egun Bilboko Aurrezki Kutxaren bulegoak direnak erabiltzea zen (lehen Banco de Españaren ordezkaritza zena), baina ezin izan zen asmoa gauzatu. 1982an Plaza Berriko eraikina erosteko pausoak ematen hasi zen Bizkaiko Foru Aldundia, eta 1984an Euskaltzaindiak lehen bilera egin zuen bertan. 1985tik aurrera Euskaltzaindiari utzi zitzaion ofizialki eraikina.
2014an Bizkaiko Foru Aldundiak 30 urterako luzatu zuten eraikinaren erabilerari buruzko akordioa.

## Estiloa

Garaiko izpiritu ilustratuaren adibide ona da. Hareharriz eraikia da eta purismo neoklasiko erromatarra deritzonaren eredua jarraitzen du. Eraikinaren estiloa funtzionala da, zutabe doriarrek eutsia eta hiru solairukoa da, arkupeak ere badituelarik.
Fatxadan soilik ikus daitezke zenbait apaingarri. Goiko aldean Bizkaiko armarria ikus daiteke, gainontzekoan eraikinak atxikitzen duen horizontaltasuna hautsiz. Armarriaren azpian frontoia ikus daiteke, erlojua eta Euskaltzaindiaren inskripzioarekin. Frontoia lau zutabe joniarrek eutsia da.

## Iruditegia

* Ikuspegi orokorra.
* Xehetasuna.
* Azkueren omenezko koadroa.

## Erreferentziak

* ↑ https://elpais.com/ccaa/2014/11/27/paisvasco/1417117265_039855.html
* 1 2 http://www.bilbaoturismo.net/BilbaoTurismo/eu/edificios-emblematicos/plaza-barria
* 1 2 Arana Martija, Jose Antonio. (1991). Euskaltzaindiaren Egoitza Honen Historia. Euskaltzaindia.
* ↑ «Bizkaiak Euskaltzaindiaren egoitza uzteko akordioa berritu du» www.eitb.eus (Noiz kontsultatua: 2019-09-21).
* ↑ Press, Europa. (2014-09-11). «Bizkaia renueva por otros 30 años la cesión de la sede de Euskaltzaindia» www.europapress.es (Noiz kontsultatua: 2019-09-21).

## Kanpo estekak

* Datuak: Q62823627
* Multimedia: Euskaltzaindia's headquarters / Q62823627
# Euskaltube

Euskaltube euskara hutsean diseinatutako webgunea zen, Youtube gunearen antzekoa, 2007ko irailaren 3an sortua. Erabiltzaileek beren bideoak bidaltzea eta ikustea ahalbidetzen zuen, besteak beste. Webgune hau itxi zen.
Euskaltuben sortzailea Haritz Rodriguez kazetaria izan zen, bere hitzetan, "euskal gizarteak web 2.0 tresna propioak behar dituelako eta, bereziki, euskarazkoak". Horregatik, eduki finkoa (menuak eta ohartarazpenak) euskara hutsean zeuden. Honekin interneten ere euskara bultzatzea zen.
Baina bertan jartzen ziren bideoek ez zuten zertan euskarazkoak izan. Euskal Herriarekin zerikusia zuen edozein bideok, gaztelaniaz edo frantsesez eginda badago ere, zabaltzeko aukera gehiago izango zuen Euskaltuben beste toki batzuetan baino.
Haritz Rodriguezek zioenez, "Euskaltuben helburua ez da Youtuberekin lehian hastea. Hori ezinezkoa da Youtubek duen erabiltzaile kopurua eta potentziala ikusita. Baina hala ere, Euskaltuben uste dugu sareko tresna globalekin batera tokiko tresnek ere beren lekua izan dezaketela".
Tokikoa izate hori da, sortzailearen aburuz, interesgarri egiten zuena: "Hemendik aurrera, euskaldunek Youtube begiratzen jarraituko dute munduan gehien ikusten diren bideoak zein diren ezagutzeko. Baina, aldi berean, gustatuko litzaiguke Euskaltube ere begiratzea hemen zer ikusten eta sortzen den jakin nahi dutenean".
Atari berri honetan aurkitu ahal ziren bideoak erabiltzailearen gertukoak edo ingurukoak izango ziren. Sortzailearen ustez, gertutasun horrek balio erantsia ematen zieten bertako edukiei.
Euskal blogosferarentzat ere mesedegarri izan zitekeen atari hau. Izan ere, webgune pertsonal edo blogetan Euskaltubeko bideoak erakutsi zitezkeen.

## Ikus, gainera

* Euskal blogosfera.
* PeerTube.
* Youtube.

## Kanpo estekak

* Euskaltube.com > (Esteka iraungita; webgunea itxi zuten).
* Datuak: Q12257616
# Flisk

Flisk, Eskoziako gaeleraz: Fleasg, Eskoziako parrokia bat da, Fife konderrian.

## Kanpo estekak

* Datuak: Q5459749
* Multimedia: Flisk / Q5459749
# Flobecq

Flobecq, Belgikako hegoaldeko udalerria da, Valoniako Hainaut probintzian dagoena. 2011ko erroldaren arabera, 3.410 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Ikus, gainera

* Hizkuntza erraztasunak dituzten udalerriak

## Kanpo estekak

* Datuak: Q666559
* Multimedia: Flobecq / Q666559
# Fliskorno

Fliskornoa edo buglea (alemanez: flügelhorn) saxhornoen familiako sopranoa. Si ♭ instrumentua da. Itxuraz, tronpetaren antza du, baina tutu konikoa du, eta soinu gozoagoa. Jazzean eta bandetan erabiltzen da batez ere.
Fliskornoak tronpeta edo kornetarena baino soinu ilun, leun eta biribilagoa ateratzen du. Tronpetaren antzeko arintasun-maila du, baina erregistro altuan zailagoa da kontrolatzea.

## Fliskorno-jotzaile ospetsuak

* Chet Baker
* Paolo Fresu
* Lester Bowie
* Miles Davis
* Art Farmer
* Maynard Ferguson
* Tom Harrell
* Freddie Hubbard
* Chuck Mangione
* Hugh Masekela
* Woody Shaw
* Clark Terry
* Kenny Wheeler
* Jerry González
* Zach Condon
* Arturo Sandoval

## Erreferentziak

* ↑ Euskalterm: [Musika Hiztegia] [2011]

## Kanpo estekak

* Datuak: Q382616
* Multimedia: Flugelhorns / Q382616
# Fljótsdalshreppur

Fljótsdalshreppur Islandiako ekialdean kokatua dagoen udalerria da, Austurland eskualdean kokatua. 2011ko erroldaren arabera 68 pertsona bizi ziren bertan.
Gunnar Gunnarsson idazlea bertan bizi zen.

## Geografia

Udalerria Fljótsdalur haranean dago, Vatnajökull glaziarretik, Lagarfljót aintziratik eta Hallormstaður basotik gertu. Hengifoss (128 m.) herrialdeko hirugarren ur-jauzirik altuena bertoko Hengifossá eremuan dago.

## Demografia

| Data | Biztanleria |
| 1998 | 100 |
| 1999 | 96 |
| 2000 | 90 |
| 2001 | 86 |
| 2002 | 82 |
| 2003 | 84 |
| 2004 | 100 |
| 2005 | 260 |
| 2006 | 376 |
| 2007 | 526 |
| 2008 | 394 |
| 2009 | 135 |
| 2010 | 89 |
| 2011 | 80 |

## Kanpo estekak

* Udalaren webgunea.
* Datuak: Q1429028
* Multimedia: Fljótsdalshreppur / Q1429028
# Flix

Flix Kataluniako udalerria da, Ribera d'Ebre eskualdean eta Tarragonako probintzian kokatua. 2009ko urtarrilaren 1eko erroldaren arabera 4.098 biztanle zituen. 116,9 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 2.478 | 2.958 | 3.332 | 3.424 | 3.466 | 4.336 | 5.330 | 5.138 | 5.009 | 5.025 | 3.965 | 4.098 |

## Ikus, gainera

* Tarragonako udalerrien zerrenda

## Kanpo estekak

* (Katalanez) Udalaren webgunea.
* Datuak: Q548045
* Multimedia: Flix, Catalonia / Q548045
# Flitwick

Flitwick, Ingalaterrako erdialdean dagoen udalerri bat da, Bedfordshire konderrian.
2011n 12.998 biztanle zituen.
* Datuak: Q2568532
* Multimedia: Flitwick / Q2568532
# Flixecourt kantonamendua

Flixecourt kantonamendua Frantziako kantonamendu bat da. Somme departamenduan dago, Frantzia Garaia eskualdean. Guztira 24 udalerri ditu eta Flixecourt da bere hiriburua.

## Kanpo estekak

* Datuak: Q17354582
# Fljótsdalshérað

Fljótsdalshérað Islandiako ekialdean kokatua dagoen udalerria da, Austurland eskualdean kokatua. 2011ko erroldaren arabera 3.463 pertsona bizi ziren bertan.
Herrigune nagusia Egilsstaðir du, 2.300 biztanle inguru dituena. Herrialde osoko udalerririk zabalena da. Islandiako elur-orein basati gehienak (5.000 - 10.000 artean) udalerri honetan ere bizi dira.

## Kanpo estekak

* Udalaren webgunea.
* Datuak: Q665474
* Multimedia: Fljótsdalshérað / Q665474
# Felicia Elizondo

Felicia "Flames" Elizondo (San Angelo, Texas, Ameriketako Estatu Batuak, 1946ko uztailaren 23a - San Frantzisko, Kalifornia, Ameriketako Estatu Batuak, 2021eko maiatzaren 15a) estatubatuar LGBT komunitatearen aldeko ekintzailea izan zen. Gene Comptonen kafetegiko ohiko bezeroa zen Compton's kafetegiko istiluak gertatu zirenean, LGBT komunitatea matxinatu zenekoa.

## Bizitza
### Gaztaroa

San Angelon jaio zen eta gizonezko sexua esleitu zioten. Haurtzaroan sexu abusuei, bullyingari, jazarpenari eta sexu-nortasunaren inguruko gatazkei aurre egin behar izan zien. Bere aita, artzaina zena, Elizondok hiru urte zituenean hil zen. Bost urte zituenean, Elizondok bazekien bestelakoa zela. Hamalau urterekin San Josera bizitzera joan zen gizon homosexual batekin eta San Frantziskoko Tenderloin auzoan igaro zuen denbora nerabezaroan.
18 urterekin Ameriketako Estatu Batuetako Itsas Armadan izena eman zuen eta Vietnamgo Gerran borrokatzeko boluntario aurkeztu zen, agian bertan hilko zelakoan eta agian bere sexu-nortasunak zekarzkion arazoak amaituko zirelakoan. Izan ere, bere barrunbeari esaten zion: "Armadak gizon bihurtzen ez banau, ezerk ere ez nau bihurtuko". Vietnamen sei hilabetez soldadutza egin ondoren, gay zela aitortu zuen. Aitorpena zela eta, FBIk galdekatu zuen eta armadak ohorerik gabe kargugabetu zuen 1965ean. Geroago, bere kargugabetzea ohoreekin izan zedin lortu zuen.

### Aktibismoa

1960ko hamarkadan Elizondo San Frantziskoko Gene Comptonen kafetegiko ohiko bezeroa zen. Bertan, 1966an LGBT komunitatearen Compton's kafetegiko istiluak deritzon matxinadan parte hartu zuen, Stonewalleko istiluak gertatu baino hiru urte lehenago.
1974n Elizondo emakumerako trantsizioa egin zuen urrutiko dei-operadore gisa lanean ari zenean. Horrez gain, harreragile, dendari eta erizaintzako laguntzaile bezala ere egin zuen lan. Denbora batez sexu langilea izan zen ere. Gainera, drag queen moduan antzeztu zuen, bai karitateko ekimenetan, bai gayentzako klubetan Felicia Flames goitizenarekin.
1987an HIESa diagnostikatu zioten. Irabazi asmorik gabeko hainbat erakundetarako egin zuen lan, esaterako, P.A.W.S., Shanti Project eta San Frantziskoko Hiesaren Fundazioa, besteak beste.
1991n San Frantziskora joan zen bizitzera.
2015eko San Frantziskoko LGBT Harrotasun Eguneko Desfilea gidatu zuen bizitzako lorpenen marexal handi gisa.
2021eko maiatzaren 15ean hil zen San Frantziskon 74 urte zituela.

## Erreferentziak

* 1 2 3 (Ingelesez) American Folklife Center. Interview with Felicia Elizondo (6/29/2007). (Noiz kontsultatua: 2017-06-28).
* 1 2 3 (Ingelesez) Sayed, Khaled. (2015-06-25). «Elizondo revels in lifetime of service» Bay Area Reporter (Noiz kontsultatua: 2017-06-28).
* ↑ (Ingelesez) Laird, Cynthia. (2021-05-15). «Trans activist and AIDS survivor Felicia Elizondo dies» The Bay Area Reporter (Noiz kontsultatua: 2021-05-18).

## Kanpo estekak

* (Ingelesez) Felicia Elizondoren webgune ofiziala
* Datuak: Q26923430
* Multimedia: Felicia Elizondo / Q26923430
# Felice Orsini

Felice Orsini (Meldola, Emilia-Romagna, Aita Santuen Lurraldea, gaur egun Italia, 1819ko abenduaren 10a - Paris, Frantzia, 1858ko martxoaren 13a) italiar iraultzailea izan zen.

## Biografia

Zuzenbide-ikasketak egin zituen Bolonian. Italia Gaztea mugimenduko kide izan zen eta 1843ko liberalen matxinadan parte hartu zuen; 1844an atxilotu eta giltzapetu zuten eta 1846ean libre utzi zuten Pio XI.aren amnistiari esker. Toskanan bizi zela, berriro atxilotu zuten ezkutuko moldiztegia zuelakoan.
1849an Erromako Errepublikako diputatu aukeratu zuten, eta frantsesen aurka borrokatu zen, Garibaldirekin batera. Azpilanetan ibili zen Giuseppe Mazziniren aginduz eta matxinatzeko saioak egin zituen, alferrikakoak, ordea. 1855ean atxilotu eta hiltzera kondenatu zuten. Londresa ihes egin zuen, eta han, beste kide batzuekin batera, Napoleon III.aren aurkako atentatu bat prestatu zuen, Italiaren etsaitzat baitzuen. Frantziara joan eta 1858ko urtarrilaren 14an berak eta bere kideek hiru bonba jaurtiki zizkioten Napoleon III.ari eta haren segizioari. Atentatu hark zortzi hildako eta zauritu asko eragin zituen, baina Napoleon III.a bizirik atera zen eta Orsini gillotinan hil egin zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q708837
* Multimedia: Felice Orsini / Q708837
# Felices 140

Felices 140 2015eko Gracia Querejeta espainiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Eliak 40 urte bete berri ditu, eta urtemuga aitzaki moduan baliatuko du, senide eta lagun gutxi batzuk luxuzko landetxe batean biltzeko. Zerbait du haiei esateko: EuroMillionsek aste horretan zozketatutako potoaren irabazle bakarra izan da bera.

## Aktoreak

* Maribel Verdú: Elia.
* Antonio de la Torre: Juan.
* Eduard Fernández: Ramón.
* Nora Navas: Martina.
* Marian Álvarez: Cati.
* Alex O'Dogherty: Polo.
* Ginés García Millán: Mario.
* Paula Cancio: Claudia.
* Marcos Ruiz: Bruno.

## Erreferentziak

* ↑ www.sansebastianfestival.com

## Kanpo estekak

* Datuak: Q19632200
# Felicia Browne

Felicia Browne (1904ko otsailaren 18-1936ko abuztuaren 25) emakume artista britainiarra, komunista, Espainiako Gerra Zibilean hil zuten, Aragoiko frontean. Eskultura eta marrazkia landu zuen.

## Biografia

1904ko otsailaren 18an jaio zen. Marrazkia, eskultura eta beste arte plastikoak landu zituen. Felicia Browne Weston Green-en (Thames Ditton, Surrey) jaio zen, 1904ko otsailaren 18an. 1920–21 eta 1927–28 artean St John's Wood Art School eta Slade Art School eskolan ikasi zuen. Sladera 16 urte zituelarik heldu zen, oso gaztea beraz. William Coldstream, Clive Branson, Claude Rogers eta Nan Youngmanen garaikidea izan zen.
1928an Berlinera bidaiatu zuen metalgintza ikasteko eta hargin-maisu izateko ikasten hasi zen. Berlinen bizi zen Nazional Sozialismoaren gorakadaren garaian eta antifaxisten jardueretan parte hartu zuen. 1930eko hamarkadan Erresuma Batura itzuli zen, eskulturak eta tresnak atzean utziz. 1933an Britainia Handiko Alderdi Komunistan sartu zen, 1936an, Edith Bone argazkilariarekin, Espainiara aldera joan zen; garai horretan MI5k kontrolpean zuen. Bidaiaren helburua oporrak ziren baina militarren estatu kolpeak Bartzelonan harratu zuten. 1936ko abuztuaren 3an armada errepublikanoan izena eman zuen, PSUC alderdiaren "Karl Marx" milizian.
1936ko abuztuaren 25ean Browne Tardienta herritik gertu, Huescan, hil zuten. Milizianoek frankisten munizioez zamatutako tren baten aurka ari ziren. Su gogorrean Felicia zaurituta gertatu zen beste miliziano bati lagundu nahian frankistek hil zuten. Espainiako Gerran hil zen lehenengo boluntarioa izan zen. Bere gorputza berreskuratu zutenean marrazkiez betetako koadrenoa aurkitu zioten; koadernoa Errepublikaren alde dirua biltzeko Artists' International Association-ek (AIA) argitaratu zuen. 1936ko urrian Nan Youngmanek bere omenez erakusketa antolatu zuen.

## Obra

* Drawings by Felicia Browne.

## Erreferentziak

* ↑ «Dos hijas de exiliados españoles recuperan la memoria de Felicia Browne | Todos los Nombres» todoslosnombres.org (Noiz kontsultatua: 2022-02-17).
* ↑ Buchanan, Tom (2002). «The Lost Art of Felicia Browne». History Workshop Journal (Oxford University Press) 54: 180-201. ISSN 1363-3554. doi:10.1093/hwj/54.1.180
* ↑ Angela Jackson (202): British Women and the Spanish Civil War.

## Kanpo estekak

* (Ingelesez):Biografia Spartacus International webgunean.
* (Ingelesez):Felicia Browni buruzko artikulua The Guardian egunkarian.
* Datuak: Q5441708
# Feliceto

Feliceto, (korsikeraz: U Felicetu) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 213 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q1109880
* Multimedia: Feliceto / Q1109880
# Felix Bloch

Felix Bloch (Zürich, 1905eko urriaren 23a - Zurich, 1983ko irailaren 10a) suitzar jatorriko estatubatuar fisikaria izan zen.
Zürichen jaio zen eta Leipzigeko Unibertsitatean egin zituen ikasketak. 1934an, Stanfordeko Unibertsitatean sartu zen irakasle gisa. Blochek garrantzi handiko lanak egin zituen gai solidoen ezaugarri elektrikoen eta magnetikoen teoriari buruz. 1952an, Fisikako Nobel Saria irabazi zuen, Edward M. Purcell amerikar fisikariarekin batera, nukleoaren ezaugarri magnetikoak zehazteko metodo sinple baina zehatza aurkitu izanagatik. 1939an, neutroien ezaugarri magnetikoak zehazteko esperimentu bat asmatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q123022
* Multimedia: Felix Bloch / Q123022
# Felix Borboi-Parmakoa

Felix Borboi-Parmakoa (ondoren Felix Luxenburgokoa) (Schwarzau am Steinfeld, 1893ko irailaren 28a - Fischbach gaztelua, 1970eko apirilaren 8a) Borboi-Parmako etxeko printzea izan zen. Luxenburgoko duke hanfi ezkontidea izan zen 1919tik 1964ra.
Roberto I.a Parmakoaren 24 seme-alabetako bat izan zen. Ama Maria Antonia Portugalgoa izan zuen. Austriako armadako ofiziala izan zen eta 1918ko azaroan utzi zuen zerbitzua.
1919an Karlota Luxenburgokoa dukesa handiarekin ezkondu zen eta sei seme-alaba izan zituzten, zaharrena Joan Luxenburgokoa duke handia.
1923tik 1932ra eta 1947tik 1969ra Luxenburgoko Gurutze Gorriko buru izan zen. Alemaniaren inbasioaren ondoren, Bigarren Mundu Gerran, errege-familia Kanadan erbesteratu zen.
1964an Karlotak bere seme Joanen alde abdikatu zuen.
* Datuak: Q445045
* Multimedia: Prince Felix, Prince Consort of Luxembourg / Q445045
# Felix Bilbao

Felix Bilbao izan daiteke:
* Felix Bilbao Ugarriza (1873-1943) apaiz katoliko eta Tortosako apezpikua;
* Felix Bilbao Monasterio (1932- ) idazle eta erlijioso frantziskotarra.
# Felix Bilbao Ugarriza

    Artikulu hau apezpikuari buruzkoa da; beste esanahietarako, ikus «Felix Bilbao».
Felix Bilbao Ugarriza (Bakio, 1873ko maiatzaren 18a - Tortosa, 1943ko azaroaren 18a) bizkaitar apaiz katolikoa izan zen, Tortosako apezpikua izandakoa.
Apaiz karrera egin zuen Madrilen. 1897an presbitero ordenatua izan zen eta Toledoko Pontifize-Unibertsitatean teologian doktoratu zen. Zuzenbide kanonikoko ikasketak eta Madrilgo seminarioaren irakaskuntza aldi berean egin zituen. 1925ean Tortosako apezpiku bilakatu zen eta 1935ean Acción Católicaren kontseilari.
# Felix Bernstein

Felix Bernstein (Halle, Alemania, 1878ko otsailaren 24a - Zurich, Suitza, 1956ko abenduaren 3a) alemaniar matematikaria izan zen.
Lehenengo ikasketak Cantorrekin egin zituen, Hallen; gero Hilbert eta Kleinekin ikasi zuen Göttingenen, eta han multzoen teoria landu zuen. 1907-1934 bitartean eskolak eman zituen Göttingenen. 1921ean irakasle hautatu zuten, eta Estatistika Matematikoko Institutua sortu zuen. Estatu Batuetako hainbat unibertsitatetan irakasle izan ondoren, 1948an Göttingenera itzuli zen. Multzoen baliokidetasunaren teorema ezaguna 1897an asmatu zuen, Cantorren ikasle zela Hallen. 1905ean zenbaki ordinalei buruzko artikulu garrantzitsu bat argitaratu zuen. Hala ere, Bernsteinek lanik gehiena matematika aplikatuetan egin zuen, estatistiketan, biologia matematikoan eta matematika aktuarialean. Funtzio ganbilak, Laplaceren transformazioa, zenbaki teoria eta genetikaren teoria matematikoa ere landu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-02-08 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q77523
* Multimedia: Felix Bernstein / Q77523
# Felix Bilbao Monasterio

    Artikulu hau frantsiskotar idazleari buruzkoa da; beste esanahietarako, ikus «Felix Bilbao».
Felix Bilbao Monasterio (Mungia, Bizkaia, 1932ko otsailaren 29a - ) euskal idazle, euskaltzain urgazle eta erlijioso frantziskotarra da. 1956. urtean apaiztu zen.
Ipuin-barreka narrazioarekin Euskaltzaindiaren ipuin-saria lortu zuen 1959an. Horrez gain, Anaitasuna aldizkariko kolaboratzailea izan zen.

## Lanak
### Narrazioa

* Ipuin-barreka (1959, Itxaropena)

## Kanpo loturak

* Felix Bilbao literaturaren zubitegian
* Datuak: Q12257814
# Ferriday (Louisiana)

Ferriday Louisianaeko herri bat da. Concordia parrokian kokatua dago. 2010ean 3.511 biztanle zituen, 4,22 kilometro koadrotan banatuta.

## Ikus, gainera

* Concordia parrokia

## Kanpo estekak

* Datuak: Q774914
* Multimedia: Ferriday, Louisiana / Q774914
# Ferrierita-Mg

Ferrierita-Mg silikato motako minerala da eta ferrierite taldearen kidea da.

## Ezaugarriak

Ferrierita-Mg silikato mineralaren formula kimikoa hau da: ${\ce {(Mg,Na2,K2,Ca)3-5Mg[Al5-7Si27.5-31O72] * 18H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3 - 3,5 da.

## Erreferentziak

* 1 2 (Ingelesez) «Ferrierite-Mg: Mineral information, data and localities.» www.mindat.org (Noiz kontsultatua: 12-05-2019).